llengua | Altell44 - Logopèdia i reforç escolar, el teu centre a Manresa
Jocs on line per a iniciar-se amb la lecto-escriptura
Posted on gener 12, 2016 by altell44logopedia
Tots sabem que les tauletes digitals i els ordinadors són un recurs per aprendre que crida l’atenció a la majoria de nens.
Tenim clar que no cal abusar-ne però ens poden ser útils per a treballar tot jugant.
Us enviem a una pàgina amb diversos jocs de llenguatge escrit per a aquells infants de p5 i primer que es comencen a introduir en aquest nou món per ells, la lecto-escriptura.
http://www.symbaloo.com/mix/jocsdellenguainfantil?searched=true
Posted in lecto-escriptura, Recursos	Tagged dislèxia Manresa, escriptura Manresa, lectura Manresa, llengua, llenguatge escrit Manresa, logopèdia manresa, nens, ortografia Manresa, recursos llenguatge Manresa, recursos on line llenguatge
Posted on Novembre 25, 2013 by altell44logopedia
El procés de deglució dels aliments es duu a terme de forma normal a través d’una seqüència de contraccions musculars reflexes ordenades per a poder conduir el bolus alimentari des de la boca fins a l’estómac.
Tenint en compte que empassem saliva entre 600 i 1000 vegades al dia és important assegurar-nos que col·loquem la llengua al lloc adequat per fer-ho: als alvèols, els quals trobem a la part més anterior del paladar. Si no ho fem així, podem estar provocant, sense saber-ho, algunes malformacions dentals.
Parlem d’una deglució atípica quan aquesta coordinació de músculs no existeix i es desencadenen un seguit de moviments erronis per tal de compensar l’important tasca que té la llengua en aquest procés. S’estima que més d’un 30% de nens realitza el procés de deglució de forma incorrecta.
Alguns dels moviments compensatoris inadequats que trobem en el procés de la deglució són: la interposició de la llengua entre les incisives superiors i inferiors (projectant la llengua endavant o empenyent-la contra les incisives superiors), la interposició del llavi inferior entre les incisives superiors i inferiors i moviments del cap associats al moment de la deglució.
La deglució atípica pot venir a causa d’un ús massa perllongat del biberó i/o del xumet, de la succió de dits, de l’onicofagia (mossegar-se les ungles), d’una alimentació massa tova o de la respiració bucal.
Els logopedes tractem la deglució atípica per restaurar l’equilibri muscular orofacial, modificar el patró incorrecte i instaurar els hàbits respiratoris i de masticació correctes. Ho fem mitjançant la teràpia miofuncional.
Posted in Disfuncions orofacials	Tagged deglució, deglució atípica, empassar, funcions orofacials, llengua, logopèdia, logopeda, ortodòncia, teràpia miofuncional